CELEX: C2005/069/35
Language: fi
Date: 2005-03-19 00:00:00
Title: Asia T-466/04: Elisabetta Damin 19.11.2004 sisämarkkinoiden harmonisointivirastoa (tavaramerkit ja mallit) (SMHV) vastaan nostama kanne

19.3.2005   
            
            
               FI
            
            
               Euroopan unionin virallinen lehti
            
            
               C 69/18
            
         Elisabetta Damin 19.11.2004 sisämarkkinoiden harmonisointivirastoa (tavaramerkit ja mallit) (SMHV) vastaan nostama kanne
   (Asia T-466/04)
   (2005/C 69/35)
   Kieli, jolla kannekirjelmä on laadittu: ranska
   Elisabetta Dami, kotipaikka Milano (Italia), on nostanut 19.11.2004 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa (tavaramerkit ja mallit) (SMHV) vastaan. Kantajan edustajina ovat asianajajat Paolo Guido Beduschi ja Silvia Giudici.
   Vastapuolena toisessa valituslautakunnassa käydyssä menettelyssä oli The Stilton Cheese Makers Association.
   Kantaja vaatii, että yhteisöjen ensimmäisen oikeusasteen tuomioistuin
   
               —
            
            
               toteaa, että SMHV:lle osoitettu 4.6.2004 päivätty ja yhteisesti allekirjoitettu kirje ei sisällä ilmoitusta, jonka tarkoituksena on päättää valituslautakunnassa käytävä menettely, vaan että kyseinen kirje on yksinomaan pyyntö asian käsittelyn lykkäämiseksi;
            
         
               —
            
            
               kumoaa SMHV:n toisen valituslautakunnan 20.9.2004 tekemän päätöksen asiassa R 973/2002-2 ja palauttaa riidanalaisen asian valituslautakuntaan;
            
         
               —
            
            
               velvoittaa SMHV:n korvaamaan oikeudenkäyntikulut.
            
         Oikeudelliset perusteet ja pääasialliset perustelut:
   
               Yhteisön tavaramerkin hakija:
            
            
               Kantaja
            
         
               Haettu yhteisön tavaramerkki:
            
            
               Sanamerkki GERONIMO STILTON luokkiin 16 (kirjat ym.), 25 (vaatteet ym.), 28 (pelit ym.), 29 (liha ym.), 30 (leivonnaistaikinat ym.) ja 41 (koulutukseen liittyvät palvelut ym.) kuuluvia tavaroita ja/tai palveluja varten; hakemus nro 1 345 503.
            
         
               Sen tavaramerkki- tai merkkioikeuden haltija, johon väitemenettelyssä on vedottu:
            
            
               The Stilton Cheese Makers Association
            
         
               Tavaramerkki- tai merkkioikeus, johon väitemenettelyssä on vedottu:
            
            
               Kansallinen sanamerkki STILTON; tarkistetut alkuperänimitykset WHITE STILTON CHEESE ja BLUE STILTON CHEESE
            
         
               Väiteosaston ratkaisu:
            
            
               Väite hyväksyttiin luokkien 29 ja 30 osalta.
            
         
               Valituslautakunnan ratkaisu:
            
            
               Valituslautakunta katsoi, että niiden muutosten johdosta, jotka oli tehty kyseessä olevia tavaroita koskevaan erittelyyn asianosaisten yhteisen, 4.6.2004 päivätyn kirjeen perusteella, väite oli peruutettu ja väitemenettely näin ollen päättynyt. Koska valituslautakunnan mukaan ainoa ratkaistava kysymys oli oikeudenkäyntikuluista määrääminen, se määräsi, että molempien asianosaisten on kärsittävä väitemenettelystä ja valituksen käsittelystä aiheutuneet kulut omana vahinkonaan.
            
         
               Kanneperusteet:
            
            
               Kantaja vetoaa kanteensa tueksi siihen, että 4.6.2004 päivätty kirje sisälsi pelkän pyynnön menettelyn lykkäämiseksi, jotta asianosaiset voisivat keskenään ratkaista edelleen avoinna olleen kysymyksen siitä, mitkä muut tavarat maito- ja juustotuotteiden ohella olisi poistettava luokasta 29, jotta väitteen tekijä voisi peruuttaa väitteensä. Valituslautakunta on erehtynyt katsoessaan, että kantaja, joka on allekirjoittanut lykkäyspyynnön, olisi hyväksynyt väitteen tekijän vaatimukset.